《古床》
清代·秦鸣雷

乔柯百尺凌高秋，下有古榻䔆古丘。名公携家赖远游，题名勒古岩阿留。

当时在侧凡几人，亲见落笔腾蛟虬。新泉汲回满银盎，儿童惊喜光盈眸。

急呼罐鼎爇松子，一瓯花乳清香浮。水窗团坐共矜赏，奚啻拔宅登瀛洲。

昔贤往矣等鸿爪，后世宝此如共球。游人确立不敢坐，或恐麟甲蟠岩幽。

惟有群仙醉中时，过此卧听万壑松风飕。愧我未能别篆籀，空抚陈迹怀前修。

作者简介：秦鸣雷，字振宇，一字正迂，清无锡人，诸生博通经史，尤深于诗著。著有《宝古山房诗钞》。